Държавен вестник, бр. 64, 2021 г., стр. 49

БРОЙ  64	
Д Ъ Р Ж А В Е Н  В Е С Т Н И К 	
СТР.  49  
от капиталовите изисквания. Когато взема 
инвестиционни решения, застрахователят без 
право на достъп до единния пазар на Европей­
ския съюз взема предвид рисковете, свързани 
с инвестициите, без да разчита единствено на 
това, че инвестиционният риск е обхванат от 
количествените ограничения по глава седем­
надесета от Кодекса за застраховането.
Оценка на необичайни инвестиционни 
дейности
Чл. 33. (1) Преди извършване на инвести­
ция или инвестиционна дейност с необичайно 
естество застрахователят, съответно преза­
страхователят, е длъжен да направи оценка 
най-малко на:
1. своята способност да извърши и упра­
влява инвестицията или инвестиционната 
дейност;
2. рисковете, конкретно свързани с ин­
вестицията или инвестиционната дейност, и 
въздействието на инвестицията или инвестици­
онната дейност върху неговия рисков профил;
3. съответствието на инвестицията или 
на инвестиционната дейност с интересите на 
ползвателите на застрахователни услуги, с 
ограниченията в отговорността, определени от 
застрахователя, съответно презастрахователя, 
и с ефективното управление на портфейла;
4. въздействието на тази инвестиция или 
инвестиционна дейност върху качеството, 
сигурността, ликвидността, доходността и 
наличността на целия портфейл.
(2) За целите на настоящия член: 
1. „инвестиция или инвестиционна дейност 
с необичайно естество“ представлява такава 
инвестиция или инвестиционна дейност, която 
с оглед своя обем или сложност не се извършва 
редовно в практиката на застрахователя или 
на презастрахователя; 
2. „инвестиционна дейност“ представлява 
всяко действие, свързано с управлението на 
инвестиция, включително продажба на кол 
опция, даване на заем на ценна книга, еми­
тиране на инструмент. 
(3) Застрахователят, съответно презастра­
хователят, разработва и прилага процедури, 
които изискват при наличието на инвестиция 
или инвестиционна дейност, свързана със 
значителен риск или промяна в рисковия 
профил, риск мениджърът на предприятието 
да предоставя на компетентния орган инфор­
мация за този риск или промяна в рисковия 
профил на предприятието.
(4) Когато инвестиция или инвестиционна 
дейност води до съществен риск, променящ 
съществено рисковия профил, застраховате­
лят, съответно презастрахователят, извършва 
СОРП преди предприемането на инвестицията 
или дейността.
Сигурност, качество, ликвидност и доходност 
на инвестиционните портфейли
Чл. 34. (1) Застрахователят, съответно 
презастрахователят, е длъжен редовно да пре­
глежда и наблюдава сигурността, качеството, 
ликвидността и доходността на съвкупния 
портфейл, като най-малко взема предвид:
1. всяко ограничение на задълженията, 
включително гаранции за застраховащите, 
застрахованите или ползващите се лица, и 
всяка публично оповестена политика по от­
ношение на бъдещи дискреционни плащания 
и обоснованите очаквания на застраховащи­
те, застрахованите или ползващите се лица, 
когато е уместно;
2. равнището и същността на рисковете, 
които желае да поеме;
3. равнището на диверсификация на съв­
купния портфейл;
4. характеристиките на активите, вклю­
чително:
а) кредитно качество на контрагентите;
б) ликвидност;
в) дали са материални или нематериални;
г) устойчивост;
д) наличие и качество на обезпечение или 
други активи за гарантиране на активите;
е) коефициент дълг/капитал или тежести;
ж) траншове;
5. събития, които имат възможност да 
променят характеристиките на инвестиции­
те, включително всякакви гаранции, или да 
засегнат стойността на активите;
6. проблеми, свързани с локализирането и 
наличността на активите, включително:
а) непрехвърляемост;
б) правни проблеми в други държави;
в) проблеми, свързани с валутни режими;
г) риск, свързан с попечителя;
д) предоставяне в заем или обременяване 
с множество обезпечения.
(2) Когато конкретна инвестиция не отго­
варя на всички характеристики на сигурност, 
качество, ликвидност и доходност, застрахова­
телят, съответно презастрахователят, може да 
я запази само ако тя допринася за сигурността, 
качеството, ликвидността и доходността на 
портфейла като цяло.
(3) Застрахователят, съответно презастра­
хователят, определя измерими показатели за 
преценка на спазването на изискванията за 
сигурност, качество, ликвидност и доходност 
по отношение на различните категории активи. 
Активи, които не отговарят на измеримите 
показатели, трябва да бъдат поддържани на 
разумни нива. 
(4) Застрахователят, съответно презастра­
хователят, трябва да определя вътрешни 
лимити относно броя, обема и сроковете на 
заеми на активи или репо-сделки и обос­
новава необходимостта от такива сделки с 
оглед бизнес стратегията си и управлението 
на рисковете и ликвидността си. 
Доходност
Чл. 35. Застрахователят, съответно преза­
страхователят, трябва да установява целеви 
стойности на очакваната възвръщаемост от